**ПЛАН ЗА РАЗВИТИЕ НА СОЦИАЛНИТЕ УСЛУГИ В**

**ОБЩИНА ГАБРОВО ЗА 2023 ГОДИНА**

**Годишният план** **за развитие на социалните услуги в община Габрово за 2023 година** е разработен в изпълнение на чл. 38, ал.1 от Закона за социалните услуги, във връзка с чл. 59 ал. 1, чл. 60 и чл. 61 от Наредба за планирането на социалните услуги, приета с ПМС № 133 от 06.04.2021 г.

**Годишният план** е отворен документ, който може да бъде променян, допълван и усъвършенстван, в отговор на възникнали нови потребности и в съответствие с променящите се условия, нормативна база и икономическа среда. Основава се на принципите на приемственост, последователност, съгласуваност и партньорство между общинските и държавните институции, гражданския сектор, както и информираност на жителите на община Габрово за провежданата социална политика.

**I.АНАЛИЗ НА МРЕЖАТА ОТ СОЦИАЛНИ УСЛУГИ В ОБЩИНА ГАБРОВО**

В община Габрово е налице ефективно работеща система от съвременни социални услуги, съответстваща на действащите политики на европейско, национално и местно ниво. Социалната политика на Община Габрово е фокусирана върху нуждите от социални услуги, разглеждани в общия контекст на социално-икономически проблеми и хоризонтални политики за социално включване на уязвимите общности и рискови групи.

Усилията на местната власт, съвместно с неправителствените организации и местната общност през предстоящата 2023 г. се насочват за изпълнение на следните **цели:**

**1. Дългосрочна грижа за възрастни хора, хора с увреждания и лица от уязвими групи**

* Деинституционализация на грижата за възрастни хора и хора с увреждания, включително осигуряване на достъп до качествена алтернативна резидентна грижа от семеен тип;
* Насърчаване на мобилни услуги за възрастни хора и хора с увреждания за подкрепа в дома;
* Развитие на услуги в общността за възрастни хора и пълнолетни лица с увреждания;
* Търсене на възможности за създаване на социални услуги за подкрепа на социалната интеграция на скитащи и бездомни лица.

**2. Превенция, ранна интервенция и услуги за деца и семейства в риск:**

* Поддържане на мрежата от социални услуги за подкрепа на уязвимите семейства и децата, за предоставяне на качествена грижа за индивидуалното развитие на всяко дете, социална интеграция на семействата и децата;
* Поддържане и развиване на капацитета на съществуващите услуги, които подкрепят форми на алтернативна семейна грижа;
* Разширяване на спектъра от дейности на социалните услуги за подкрепа на социалното включване на децата с увреждания.

**3. Създаване на ефективна система за подкрепа на развитието на човешките ресурси и повишаване качеството на предоставяните социални услуги на територията на общината:**

* Подобряване на професионалните умения на специалистите в социалната сфера чрез обучения, квалификации, обмяна на опит;
* Развиване на публично-частни партньорства в областта на социалните услуги;
* Развиване на капацитета за мониторинг, оценка и повишаване качеството на социалните услуги на общинско ниво.

При анализа на социо – демографската и икономическа ситуация на община Габрово се открояват някои основни фактори, които пораждат риск за различни групи от населението и формират рисковите групи с необходимост от социално подпомагане и услуги. Тези фактори се формират вследствие на:

* Ограничени ресурси за автономност, водеща до зависимост от подкрепата на близки – възрастни хора с увреждания, нуждаещи се от подкрепа в ежедневието и хора в пенсионна възраст;
* Възраст – застаряващо население и население, живеещо в изолирани малки населени места, с ограничен достъп до здравна грижа и услуги;
* Структурата на семейството – пълно или непълно семейство, многодетни семейства, здравословни и образователни проблеми в семейството;
* Ниско образование /включително и неграмотност/, липса на професионална квалификация, които водят до неравностойна позиция на пазара на труда, безработица, ограничен достъп до заетост и социална изолация;
* Социално изключване поради принадлежност към уязвими групи;
* Отглеждане в семейства, в които децата рискуват да повторят социалния модел на родителите си.

Броят на населението в община Габрово към 15.09.2022 година е 59 879 жители по настоящ адрес. Събраната информация в Община Габрово от ГРАО, Дирекция „Социално подпомагане“ и неправителствени организации, показва следното разпределение:

|  |  |  |
| --- | --- | --- |
| № по ред | Наименование на критерия | **Данни за общината, брой** |
| 1 | общ брой на населението | 59879 |
| 2 | общ брой на пълнолетните лица | 51591 |
| 3 | брой на лицата в над трудоспособна възраст | 16253 |
| 4 | общ брой на децата до 18-годишна възраст | 8288 |
| 5 | брой на децата с трайни увреждания до 18-годишна възраст | 297 |
| 6 | деца с увреждане от 50% до 69,99% | 127 |
| 7 | деца с увреждане от 70% до 89,99% | 81 |
| 8 | деца с увреждане над 90% | 89 |
| 9 | брой на децата без увреждания до 18-годишна възраст | 7991 |
| 10 | общ брой на пълнолетните лица с трайни увреждания | 9654 |
| 11 | лица с увреждане от 50% до 70,99% | 2632 |
| 12 | лица с увреждане от 71% до 90% | 4823 |
| 13 | лица с увреждане над 90% | 2199 |
| 14 | брой на пълнолетните лица без увреждане | 41937 |
|  |  |  |

По данни на НСИ от последното преброяване, към 7 септември 2021 г., населението на община Габрово е 51881 души. От тях, жителите на града са 45 940 души. Отбелязва се значително намаляване на броя на населението, както в община Габрово, така и в областта. Факторите, които определят основните тенденции за развитие на населението са естественото му движение (раждания и умирания), както и вътрешната и външна миграция.

През 2021 година са починали 1461 лица. Броят на новородените е 392. В подкрепа на младите родители, избрали да живеят и отглеждат децата си в Габрово, Общината осигурява финансова подкрепа за новородено или осиновено дете.

Налице е устойчив процес на застаряване и значително увеличаване на броя на лицата с трайни увреждания. След извършената реформа в грижите за децата ,понастоящем се работи за деинституционализацията на възрастните, настанени в специализирани институции, чрез предоставяне на социални услуги в общността. Предоставяните социални услуги за възрастни са насочени към повишаване на качеството на живот, като се съблюдава принципът за независим живот в семейната среда или в близост до нея. За осъществяване на действителна деинституционализация е необходимо да се изгради мрежа от различни типове услуги, които ще служат като алтернатива на настаняването в специализирани институции.

Община Габрово е разкрила широк спектър от социални услуги, обхващащи голям брой от лицата и децата, нуждаещи се от подкрепа. Съвместно с отговорните институции и неправителствения сектор ежегодно се изготвя План за развитие на социалните услуги. Чрез планирането се цели постигането на:

- качествено диагностициране, лечение и рехабилитация на болни деца с остри и хронични заболявания, своевременни специализирани медицински изследвания на всички нуждаещи се деца и младежи;

**-** утвърждаване на физическото и личностно израстване, предоставяне на социална подкрепа, насърчаване на личните ресурси и включването на децата и младежите в общественодостъпни дейности и инициативи;

- сигурност и безопасност чрез индивидуализирана грижа и подкрепа в среда, близка до семейната, осигуряващи добро качество на живот и възможности за пълноценно развитие и социално включване;

- адаптация, интеграция и социализация на възрастните хора, ползващи резидентна грижа, чрез целенасочените усилия на специалистите и създадените условия на достъпна среда, съобразно индивидуалните здравни и социални потребности на всяко лице;

- положителна промяна в начина на живот, хигиените навици, уменията за самообслужване и начина на общуване при пълнолетните лица, живеещи в семейна среда.

Постигнатите резултати в развитието на социалните услуги през 2022 година са отразени в Приложение 1.

**II. СОЦИАЛНИ УСЛУГИ, ФИНАСИРАНИ ОТ ДЪРЖАВНИЯ БЮДЖЕТ ПРЕЗ 2023 Г.**

| **№** | **Услуга – име, вид** | **Капацитет** | **Дейности** | **Местоположение** | **Предоставяне** | **Численост на персонала** | **Развитие на услугата през 2023 г** |
| --- | --- | --- | --- | --- | --- | --- | --- |
| 1. | Дневен център за деца и младежи с увреждания | 40 | Информиране и консултиране;  Застъпничество и посредничество;  Терапия и рехабилитация;  Обучение за придобиване на умения; Дневна грижа; Подкрепа за придобиване на трудови умения | гр. Габрово, бул. „Трети март“ № 5 | Услугата е възложена за управление на Фондация “Грижи за деца с увреждания“  */срок на договора 5 г., считано от 01.08.2022г./* | 16 щ.бр. | Да продължи предоставянето на услугата като ДДД, с капацитет 40 потребители, чрез външен доставчик |
| 2. | Дневен център за деца с увреждания | 20 | Информиране и консултиране;  Застъпничество и посредничество;  Терапия и рехабилитация;  Обучение за придобиване на умения; Дневна грижа; | гр. Габрово, кв. Велчевци | Община Габрово | 10,5 щ.бр. | Да продължи предоставянето на услугата като ДДД, с капацитет 20 потребители |
| 3. | Център за социална рехабилитация и интеграция за деца от аутистичния спектър „Келер“ | 20 | Информиране и консултиране;  Терапия и рехабилитация;  Обучение за придобиване на умения | гр. Габрово, ул. „Ивайло“ № 13 | Община Габрово | 4,75 щ.бр. | Да продължи предоставянето на услугата като ДДД, с капацитет 20 потребители |
| 4. | Център за обществена подкрепа | 50 | Информиране и консултиране;  Застъпничество и посредничество;  Терапия и рехабилитация;  Обучение за придобиване на умения;Общностна работа | гр. Габрово, ул. Ивайло № 13 | Услугата е възложена за управление на Сдружение „SOS Детски селища България“  */срок на договора 3 години, считано от 01.09.2021г./* | 8 щ.бр. | Да продължи предоставянето на услугата като ДДД, с капацитет 50 потребители, чрез външен доставчик |
| 5. | Център за обществена подкрепа | 25 | Информиране и консултиране;  Застъпничество и посредничество;  Терапия и рехабилитация;  Обучение за придобиване на умения; Общностна работа | гр. Габрово, ул. „Драва“ № 4 | Услугата е възложена за управление на ИМКА – Габрово */срок на договора за възлагане 3 години, считано от 01.01.2022 г./* | 5 щ.бр. | Да продължи предоставянето на услугата като ДДД, с капацитет 25 потребители, чрез външен доставчик |
| 6. | Звено „Майка и бебе“ | 6 | Осигуряване на подслон, Информиране и консултиране;  Застъпничество и посредничество;  Обучение за придобиване на умения; | гр. Габрово, ул. „Ивайло“ № 13 | Услугата е възложена за управление на Сдружение „SOS Детски селища България“  */срок на договора 3 години, считано от 01.09.2021г./* | 5 щ.бр. | Да продължи предоставянето на услугата като ДДД, с капацитет 6 потребители, чрез външен доставчик |
| 7. | Център за настаняване от семеен тип за деца/младежи с увреждания | 14 | Резидентна грижа; Информиране и консултиране;  Застъпничество и посредничество;  Обучение за придобиване на умения | гр. Габрово, ул. „Хризантема“ № 27 | Община Габрово | 14 щ.бр. | Да продължи предоставянето на услугата като ДДД, с капацитет 14 потребители. |
| 8. | Център за настаняване от семеен тип за деца/младежи с увреждания | 14 | Резидентна грижа; Информиране и консултиране;  Застъпничество и посредничество;  Обучение за придобиване на умения | гр. Габрово, ул. „Мирни дни“ № 1А | Община Габрово | 13,5 щ.бр. | Да продължи предоставянето на услугата като ДДД, с капацитет 14 потребители |
| 9. | Център за настаняване от семеен тип за деца и младежи с увреждания с потребност от постоянни медицински грижи | 8 | Резидентна грижа за деца и младежи с тежки увреждания, нуждаещи се от постоянни медицински грижи; Информиране и консултиране;  Застъпничество и посредничество;  Обучение за придобиване на умения | гр. Габрово, кв. Велчевци | Община Габрово | 14,5 щ.бр. | Да продължи предоставянето на услугата като ДДД.  Да се проучи възможността за увеличаване на капацитета на услугата до максималния брой потребители – 9 лица |
| 10. | Център за настаняване от семеен тип за деца без увреждания | 5 | Резидентна грижа; Информиране и консултиране;  Застъпничество и посредничество;  Обучение за придобиване на умения | гр. Габрово, ул. „Чардафон“ № 12, ет.9, ап.24 | Услугата е възложена за управление на Сдружение „SOS Детски селища България“  */срок на договора 3 години, считано от 01.09.2021г./* | 5 щ.бр. | Да продължи предоставянето на услугата като ДДД, чрез външен доставчик.  С оглед прилагане на стандартите на Наредбата за качество, където е регламентиран минимален брой потребители 8 и максимален - 12 лица, да се проучи възможността за увеличаване капацитета на услугата до минималния брой. |
| 11. | Дневен център за пълнолетни лица с увреждания | 30 | Информиране и консултиране;  Застъпничество и посредничество;  Терапия и рехабилитация;  Обучение за придобиване на умения; Подкрепа за придобиване на трудови умения; Дневна грижа;  . | гр. Габрово, ул. „Никола Балканеца” № 24 | Услугата е възложена за управление на Сдружение “Бъдеще и закрила за лица с интелектуални затруднения*”*  */срок на договора за възлагане 5 години, считано от 01.08.2022 г./* | 12 щ.бр. | Да продължи предоставянето на услугата като ДДД, с капацитет 30 потребители, чрез външен доставчик |
| 12 | Дневен център за стари хора | 20 | Информиране и консултиране;  Застъпничество и посредничество | гр. Габрово, ул. „Ивайло“ № 13 | Община Габрово | 2 щ.бр. | Да продължи предоставянето на услугата като ДДД, с капацитет 20 потребители |
| 13 | Център за социална рехабилитация и интеграция | 40 | Информиране и консултиране;  Застъпничество и посредничество;  Терапия и рехабилитация;  Обучение за придобиване на умения; | гр. Габрово, ул. „Пенчо Постомпиров” № 19 | Услугата е възложена за управление на Териториална организация на слепите – гр. Габрово  */срок на договора - 1 г., считано от 01.01.2022г./* | 7 щ.бр. | Да продължи предоставянето на услугата като ДДД, с капацитет 40 потребители,  чрез външен доставчик |
| 14 | Дом за пълнолетни лица с физически уреждания | 36 | Резидентна грижа за пълнолетни лица с физически увреждания. | гр. Габрово, ул. „Митко Палаузов“ № 19А | Община Габрово | 19 щ.бр. | Да продължи предоставянето на услугата като ДДД, с капацитет 36 потребители |
| 15 | Асистентска подкрепа | 264 | Асистентска подкрепа | гр. Габрово, ул. „Ивайло“ № 13 | Община Габрово | Екип -5 щ.бр.  Асистенти- 98 щ.бр. | Да продължи предоставянето на услугата с-но ЗСУ, с капацитет 264 потребители |
| 16 | Механизъм за лична помощ | Според потребностите на местната общност | Подкрепа за извършване на дейности, отговарящи на индивидуалните потребности от личен, домашен или соц.характер, преодоляване на бариерите на функционалните ограничения. | Гр.Габрово,  Пл.“Възраждане“ № 3 | Община Габрово | Според потребностите на местната общност | Да продължи предоставянето на услугата с-но ЗЛП |

**III. СОЦИАЛНИ УСЛУГИ, ФИНАСИРАНИ ОТ ОБЩИНСКИ БЮДЖЕТ ПРЕЗ 2023 Г.**

|  | **Услуга – име, вид** | **Капацитет** | **Дейности** | **Местоположение** | **Предоставяне** | **Численост на персонала** | **Развитие на услугата през 2023 г.** |
| --- | --- | --- | --- | --- | --- | --- | --- |
| 1. | Домашен социален патронаж | 350 | Доставка на храна, подпомагане поддържане на лична и битова хигиена, снабдяване с необходими технически помощни средства при хора с увреждания, битови услуги и др. | гр. Габрово, ул. „Ивайло“ № 13 | Община Габрово, чрез Заведения за социални услуги | 24,5 щ.бр. | Да продължи предоставянето на услугата, съобразно потребностите на местната общност |
| 2. | Клуб на пенсионера | 200 | Пълноценно ангажиране и осмисляне свободното време на възрастните хора. | гр. Габрово ул. „Юрий Венелин” № 8 | Община Габрово, чрез Заведения за социални услуги | 2 щ.бр. | Да продължи предоставянето на услугата,  съобразно потребностите на местната общност |
| 3. | Клуб на инвалида | Според потребностите на местната общност | Преодоляване изолираността на хората с увреждания и включването им в културния и социален живот в общността. | гр. Габрово, ул. „Брянска“ № 56 | Община Габрово, чрез Заведения за социални услуги | 1,5 щ.бр. | Да продължи предоставянето на услугата, съобразно потребностите на местната общност |

**IV. СОЦИАЛНИ УСЛУГИ, ПРЕДОСТАВЯНИ В ОБЩИНА ГАБРОВО ПО ПРОЕКТИ ПРЕЗ 2023 Г.**

|  |  |  |  |  |  |  |  |
| --- | --- | --- | --- | --- | --- | --- | --- |
|  | **Услуга – име, вид** | **Капацитет** | **Дейности** | **Местоположение** | **Предоставяне** | **Численост на персонала** | **Развитие на услугата**  **през 2023 г.** |
| 1 | Приемна грижа | Съобразно местните потребности | Осигуряване на възможности за грижа, развитие и израстване на деца в риск и лишени от родителска грижа в семейна среда. | гр. Габрово, пл. „Възраждане“ № 3;  Изнесено работно място в гр. Дряново и в гр. Трявна | Община Габрово, в качеството й на партньор на АСП  ОП „Развитие на човешките ресурси“ 2014-2020, проект „Приеми ме“ 2015 | 5 щ.бр. | Да продължи предоставянето на СУ по същата или сходна схема |
| 2. | „Грижа в дома“ | 398 | Здравно-социална услуга, която се предоставя в дома на потребителя -рехабилитационна, медицинска, социална, психологическа и санитарни грижи. | гр. Габрово, пл. Възраждане № 3 | Община Габрово,  ОП „Развитие на човешките ресурси“ 2021-2027, | Съобразно нуждите на потребителите | Да продължи предоставянето на услугата по проект |
| 3. | „Топъл обяд в община Габрово“ | 230 | Предоставяне на топла храна на потребителите всеки работен ден | гр. Габрово, ул. Ивайло № 13 | Община Габрово, Програма „Храни и основно материално подпомагане“ 2021-2027 | Екип 4 бр. | Да продължи предоставянето на услугата по проект |
| 4. | Център за грижа за лица с различни форми на деменция | 15 | Резидентна грижа за лица с деменция | Гр.Габрово,  кв.Велчевци | Община Габрово, ОП „Развитие на човешките ресурси“ 2014-2020 | 12 щ.бр. | Да продължи предоставянето на СУ, като проект до 12.02.2023 г.  От 13.02.2023 г. услугата да функционира като делегирана държавна дейност |
| 5 | Център за грижа за възрастни хора в невъзможност за самообслужване | 15 | Резидентна грижа за лица в невъзможност за самообслужване | Гр.Габрово,  кв.Велчевци | Община Габрово, ОП „Развитие на човешките ресурси“ 2014-2020 | 12 щ.бр. | Да продължи предоставянето на СУ, като проект до 12.02.2023 г.  От 13.02.2023 г. услугата да функционира като делегирана държавна дейност |

**V. ЧОВЕШКИ РЕСУРСИ**

Във всяка сфера на обществения живот основна роля и функция има човешкият фактор. Социалната сфера е един от „големите“ работодатели в община Габрово. В социалните услуги са ангажирани екипи от социални работници, психолози, , логопеди, рехабилитатори, трудотерапевти, кинезитерапевт, медицински сестри, детегледачки, възпитатели, медиатори, шофьори, хигиенисти и друг помощен персонал. Привличат се и външни специалисти по граждански договори, извън утвърденото щатно разписание, съобразно конкретните нужди и потребности на ползвателите.

Новото законодателство отделя повече внимание на професионалното развитие и израстване на служителите, ангажирани с предоставяне на социални услуги. През 2023 година се планират следните дейности за подкрепа на персонала:

* Провеждане на обучения, съобразно регламентираните срокове в Наредбата за качество на социалните услуги, с цел поддържане и обогатяване на знанията и уменията по нормативната уредба;
* Провеждане на индивидуални и/или групови супервизии от външни консултанти и независими експерти на специалистите, работещи в социалните услуги;
* Осъществяване психологическа подкрепа на съответния специалист в кризисна ситуация;
* Финансово обезпечаване на методическата подкрепа, супервизиите и психологическата подкрепа на специалистите от бюджета на съответната социална услуга;
* Търсене на възможности за задържане на наличните специалисти в социалните услуги,
* Насърчаване на екипната работа

**VI. МАТЕРИАЛНА БАЗА**

Всички социални услуги, предоставяни на територията на общината имат осигурена добра материална база. През 2022 година са констатирани и някои проблемни зони по отношение на материалната база , които подлежат на текущ ремонт през 2023 г.:

* Заведения за социални услуги – В сградата на ул.“Ивайло“ № 13, където се помещава услугата Домашен социален патронаж са установени течове от покривната конструкция. Предприети са действия от Община Габрово и е започнат ремонт.
* Център за социална рехабилитация и интеграция за лица с множество увреждания – В сградата на ул.“Пенчо Постомпиров“ № 19, която е собственост на Сдружение „Съюз на слепите в България“, няма изградени санитарни възли достъпни за лица с увреждания. Към 30.09.2022г. се извършва ремонт и преустройство на тоалетна за хора с увреждания

За прилагане на стандартите на Наредбата за качество, където за ЦНСТ за деца без увреждания е регламентиран минимален брой потребители 8 и максимален - 12 лица, следва да се проучи възможността за увеличаване капацитета на услугата до минималния брой. Към момента услугата се предоставя за 5 деца и материалната база осигурява възможност за предоставяне на качествена грижа. В случай на увеличаване на капацитета е необходимо ЦНСТ за деца без увреждания да бъде пребазирано.

**VII. ПОВИШАВАНЕ НА КАПАЦИТЕТА НА СЛУЖИТЕЛИТЕ, АНГАЖИРАНИ С ПРЕДОСТАВЯНЕТО НА СОЦИАЛНИ УСЛУГИ И СОЦИАЛНИ ДЕЙНОСТИ**

През месец октомври 2022 г. е отворена процедура BG05SFPR002-2.002 - Укрепване на общинския капацитет по ОП „Развитие на човешките ресурси“ 2021-2027, по която Община Габрово ще подготви проектно предложение. Целта на процедурата е да подкрепи реформирането на системата на социалните услуги и улесняването на преходите към новите механизми на местно ниво, чрез развитие и укрепване на общинския капацитет.

Предоставяне на интегрирана подкрепа на общините в изпълнението на правомощията им по Закона за социалните услуги (ЗСУ), Закона за хората с увреждания (ЗХУ) и Закона за лична помощ (ЗЛП), което ще позволи плавното и безпроблемно въвеждане на реформите в областта на социалните услуги и личната помощ и ще ускори предоставянето на по-ефективна, ефикасна и качествена грижа на лицата от най-уязвимите групи от населението ни.

***Настоящият план за развитие на социалните услуги в община Габрово за 2023 г. е съгласуван със Съвета по въпросите на социалните услуги в община Габрово.***